MISA CON NENOS (para imprimilo en  folleto)
19 de xaneiro de 2025
T. Ordinario-2º C
Xoán 2, 1-12: “Enchede os píos de auga”. 

1. MONICIÓN DE ENTRADA
 Irmáns e irmás: Pasados os días do nadal volvemos aos domingos do tempo ordinario. Hoxe vestímonos de festa e lembramos as vodas de Caná. María acode a Xesús e realízase o milagre: a auga transfórmase en viño, Xesús é capaz de renovar e transformar a vida dos que cremos nel e María convértese en mediadora ante Deus nas nosas necesidades. 
Hoxe celebramos a Xornada da Infancia Misioneira, o día dos pequenos misioneiros, os nenos e nenas que anuncian a Xesús aos que non lle coñecen e constrúen un mundo de irmáns. 
E oremos tamén pola Unidade dos cristiáns, un rogo de Xesús para todos os que cremos nel. 
(Podemos poñer unhas cuncas de barro, ou de cristal-unha con viño e outra con auga). 
SACERDOTE: No nome do Pai… Que Xesús, que nunca nos deixa sos nas necesidades, estea convosco. 

2. SÚPLICAS DE PERDÓN

Sacerdote: Queremos levar a todos a Iuz, a alegría e a vida de Xesús, pero as nosas limitacións e pecados facernos desviarnos do camiño. Pidamos perdón. 
- Neno: A ti, Xesús, que queres compartir as nosas alegrías e proxectos, dicímosche: Señor, ten piedade de nós. 
- Pais: A ti, Xesús, que nos dás a María para que presente ao Señor nosas súplicas, rogámosche: Cristo, ten piedade de nós. 
- Catequista: A ti, Xesús, que nos axudas nos nosos problemas e preocupacións, pedímosche: Señor, ten piedade de nós. 
Sacerdote: Deus que nos coñece e perdóanos teña misericordia de nós e reúnanos algún día na vida eterna. 


3. MONICIÓN A LAS LECTURAS
As lecturas fálannos da relación de Deus connosco como unha voda, un banquete, unha festa. El sempre nos ama e é fiel. O canto de Isaías compara a Xerusalén (reconstruída tras o exilio) como unha noiva, adornada para a súa voda. San Paulo lémbranos os diversos dons que os cristiáns recibimos e todos provén dun só Espírito. No evanxeo, Xesús adiántase para que non falte o viño da alegría naquela voda, facendo o seu primeiro signo salvador
LECTURAS
ISAÍAS 62,1-5: Goza o marido coa súa esposa.
Por amor a Sión non calarei, por amor de Xerusalén non descansarei, ata que rompa a aurora da súa xustiza, e a súa salvación brille como facho. Os pobos verán a túa xustiza, e os reis a túa gloria; poñeranche un nome novo, pronunciado pola boca do Señor. Serás coroa fúlxida na man do Señor e diadema real na palma do teu Deus. Xa non te chamarán «Abandonada», nin á túa terra «Devastada»; a ti chamaranche «A miña predilecta», e á túa terra «Desposada», porque o Señor prefírete a ti, e a túa terra terá un esposo. Como un mozo despósase cunha doncela, así te desposan os teus construtores. Como se goza o marido coa súa esposa, gózase o teu Deus contigo. Palabra do Señor.
SALMO 95: Contade as marabillas do Señor a todas as nacións.

1 CORINTIOS 12,4-11: O mesmo e único Espírito reparte en particular como el quere. 
XOÁN 2,1-12: Este foi o primeiro dos signos que Xesús realizou en Caná de Galilea.
	Narrador:  Naquel tempo, había unha voda en Caná de Galilea, e a nai de Xesús estaba alí. Xesús e os seus discípulos estaban tamén convidados á voda. Faltou o viño, e a nai de Xesús dille: 
María: -«Non teñen viño». 
Narrador: Xesús dille: 
Xesús: -«Muller, que teño eu que ver contigo? Aínda non chegou a miña hora». 
Narrador: A súa nai díxolle aos serventes: 
María: -«Facede o que el vos diga». 
Narrador: Había alí colocados seis píos de pedra, para as purificacións dos xudeus, duns cen litros cada un. Xesús díxolles: 
Xesús: -«Enchede os píos de auga». 
Narrador: E enchéronos ata arriba. Entón díxolles: 
Xesús: -«Sacade agora e levádeo ao mordomo». 
Narrador: Eles leváronllo. O mordomo probou a auga convertida en viño sen saber de onde viña (os serventes si o sabían, pois sacaran a auga), e entón chama o esposo e dille: 
Mordomo: -«Todo o mundo pon primeiro o viño bo e, cando xa están bebidos, o peor; ti, en cambio, gardaches o viño bo ata o de agora».
Narrador: Este foi o primeiro dos signos que Xesús realizou en Caná de Galilea; así manifestou a súa gloria e os seus discípulos creron nel. 
Palabra do Señor.
(Narrador-María-Xesús-Mordomo)



4. ORACIÓN DOS FIEIS
 
Sacerdote: Por medio de Cristo, capaz de renovar as nosas vidas, presentemos ao Pai a nosa oración dicindo:       
                 Pedímoscho a ti, Señor. 

1. Pola Igrexa: para que sexa evanxelizadora, non só con palabras, senón sobre todo coas obras. Oremos. 
2. Polas distintas relixións: para que potenciemos o que nos une e superemos o que nos separa. Oremos. 
3. Polos noivos e matrimonios: para que non lles falte o viño do amor e da comprensión. Oremos. 
4. Polos que participamos en misa cada domingo: para que fagamos o que nos di Xesús e María sexa a nosa intercesora en todas as necesidades. Oremos. 
5. Pola nosa parroquia: para que sexamos unha verdadeira comunidade de amor, vivamos con corazón de festa e compartamos cos que nos necesitan. Oremos. 
6. Por nós: para que convidemos a Xesús e a María a todos os acontecementos da nosa vida. Oremos. 
7. Por todos os nenos nesta Xornada da Infancia misioneira: para que vivan con alegría o don da fe e recen para que a luz de Xesús chegue a todos os nenos do mundo. Oremos. 

Sacerdote: Acolle, Pai, as súplicas que che presentamos da man da Nai do teu Fillo. Polo mesmo XCNS... Amén.



5. PROCESIÓN DE OFRENDAS

· ALIANZAS DE VODA: Deus sempre nos ama, é un Deus fiel. Onde el está non falta a alegría, a luz e a vida. Que nós saibamos ser testemuñas do seu amor, do seu misericordia con todos os que nos atopemos ao longo desta semana. 


· UNHAS CUNCAS: (poñémoslles nomes de dificultades polas que algúns están a pasar): Prometemos a Xesús que imos facer o que podamos para que aos que viven ao noso ao redor e a todos os nenos do mundo non lles falte o necesario para vivir, compañía, solidariedade. 


· COLECTA E CARTEL DA XORNADA DA INFANCIA MISIONEIRA: Presentámosche, Señor, a colecta e o cartel da Infancia Misioneira, como expresión do noso desexo de compartir e traballar polo coidado de todos os nenos e nenas do mundo. 


· DE PAN E O VIÑO: Finalmente, Señor, ofrecémosche o pan e o viño. Eles serán o noso alimento que repoña as nosas forzas para facer o que nos digas en cada momento. 


· PODERÍA SER UNHA ÚNICA OFRENDA PRESENTANDO PAN-VIÑO E COLECTA DE Sta. INFANCIA: Presentamos a nosa colecta para Infancia Misioneira. A nosa axuda aos nenos en lugares de misión chega!, e faio a través do Papa e os misioneiros. Compartindo o que temos, damos testemuño da nosa fe e vivimos o amor cristián. Xesús dá, Xesús comparte, ata o punto de entregar a súa propia vida. O pan e o viño que ofrecemos ao Señor serán, sobre o altar, o seu corpo e sangue, alimento, forza e alegría para todos os invitados a este banquete. 

6. ORACIÓN da Xornada da Infancia Misioneira

Querido Xesús, quero ser o teu misioneiro e levar ao mundo enteiro o que son e o que teño. 

Quero compartir, darme e vivir con aquel que me necesita para coñecerte a ti. 

Entrégoche as miñas mans e o que nelas gardo. Entrégoche os meus tesouros, ti converteralos en soños para outros. 

Entrégoche o meu corazón, úsao para a túa misión. Querido Xesús, toma o que teño. 

Eu quérocho dar para que outros nenos teñan a oportunidade de descubrir que os queres, 
que os queres de verdade, que o teu amor é infinito e xamais se acabará. Amén 

hoxe asistimos a unha voda 
onde dous amigos teus, cheos de alegría, 
celebraban o amor, a unión das súas vidas.
 
-María soubo adiantarse á falta de viño 
e ti fixeches lle primeiro milagre, un signo 
de que e es o fillo de Dios, o noso salvador.
 
-Ti, Xesús, estás sempre disposto a facernos felices, 
a compartir as nosas necesidades, 
pero queres que poñamos algo da nosa parte
.
 
-Axúdanos, Amigo, a “encher as vasillas de auga”, 
é dicir, facendo ben as tarefas, noso deber 
tamén nas tarefas parroquiais como Igrexa 
achegando a nosa creatividade e os nosos carismas
. 
-Sabemos que ti farás o que falte se acudimos a ti, 
botarás o resto, encherasnos de plenitude e alegría, 
porque ser dos teus contar contigo, 
é unha voda, unha festa constante e o teu viño novo 
é incomparablemente mellor que as “
litronas
” que algúns nos ofrecen.
 
 
Te lo pedimos con María, reina de las 
Misiones
. Amén.

